Tiegaži
Tiegaži (vanasti ka Tiegažu muiža) on küla (vidējciems) Lätis Limbaži piirkonnas Katvari vallas. Küla asub valla keskosas merepinnast 90 meetri kõrgusel ja jääb valla keskusest Pociemsist 7,5, piirkonna keskusest Limbažist 8 ja Riiast 97 km kaugusele. Tiegaži on tekkinud endise Tiegaži mõisa keskuse juurde. Nõukogude perioodil asus seal Katvari sovhoosi keskasula. Külas asub Tiegaži bussipeatus. Tiegaži mõisa allee pärnad, Tiegaži mõisa allee saar ja Tiegaži tamm on looduskaitse all. Külast läheb läbi maantee P13. Aastal 2007 oli külas 145 elanikku.